《读吴梅村宫詹萧史青门引感而有作 其一》
清代·潘问奇

尚有王孙泪，凄凉泣路隅。吹箫朱户冷，换酒宝衣无。

都尉门前草，平阳第里乌。重来逢白发，面熟旧宫奴。

作者简介：（1632—1695）浙江钱塘人，字雪帆，又字云程、云客。诸生。家贫，游食四方。至大梁，拜信陵君墓；至湖南，吊屈原于汨罗；入蜀，悼诸葛武侯；又北谒明十三陵。后入扬州天宁寺为僧。有《拜鹃堂集》。